ADVANC-DTAC-TRUE-JAS ตบเท้าเข้ารับเอกสารประมูล 4G
ADVANC-DTAC-TRUE-JAS เข้ารับเอกสารประมูล 4G หลัง กสทช. เปิดให้รับเอกสาร ตั้งแต่ 08.30-16.30 น. วันนี้ (28 ส.ค.)
28 ส.ค. 2558

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า กสทช.เปิดให้ผู้สนใจรับเอกสารประมูลใบอนุญาตให้ใช้คลื่นความถี่ย่าน 1800 MHz ตั้งแต่เวลา 08.30-16.30 น. ที่สำนักงาน กสทช. ซึ่งในช่วงเช้าวันนี้มีผู้ประกอบการเข้ามาขอรับเอกสารแล้วจำนวน 5 ราย
โดยเป็นบริษัทที่อยู่ในเครือ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC บริษัท ทรู คอร์ปอเรชั่น จำกัด (มหาชน) หรือ TRUE และบริษัทจัสมิน อินเตอร์เนชั่นแนล จำกัด (มหาชน) หรือ JAS ซึ่งได้แก่ บริษัท แอดวานซ์ ไวร์เลส เน็ทเวอร์ค จำกัด, บริษัท ดีแทค ไตรเน็ต จำกัด, บริษัท ดีแทค บรอดแบนด์ จำกัด, บริษัท ทรูมูฟ เอช ยูนิเวอร์แซล คอมมิวนิเคชั่น จำกัด และบริษัท แจส โมบาย บรอดแบนด์ จำกัด